b'\n_START_ARTICLE_\nBorut Golob\n_START_SECTION_\n\xc5\xbdivljenje\n_START_PARAGRAPH_\nOtro\xc5\xa1tvo je pre\xc5\xbeivel v Kranju nasproti tovarne Sava v stanovanju delavskega bloka, kjer je v literaturi na\xc5\xa1el izhod iz osame, v kateri ga je zadr\xc5\xbeevala represivna stara mati. \xc5\xa0tudiral je na Filozofski fakulteti Univerze v Ljubljani in diplomiral iz novinarstva na Fakulteti za dru\xc5\xbebene vede.\n_START_SECTION_\nDelo\n_START_PARAGRAPH_\n\xc5\xbde od svojega petnajstega leta se pre\xc5\xbeivlja kot prekarni delavec in tudi pisanje literature do\xc5\xbeivlja kot "garanje". Z romanom Smreka bukev lipa kri\xc5\xbe (2009) se je leta 2010 uvrstil med deseterico finalistov za nagrado Kresnik. Kritiki so izpostavili kot najbolj pohvale vreden slogovni "odskok od tradicije" in humorno cini\xc4\x8den pogled na "represivno kolektivisti\xc4\x8dno mentaliteto"_NEWLINE_V romanu Raclette (2012), tudi finalistu za Kresnika 2013, je obravnaval nasprotni odklon od represivnega kolektivizma in sicer ideologijo (neomejenega) individualizma tako v zasebnem kot javnem \xc5\xbeivljenju, ki nagrajuje pohlep in sebi\xc4\x8dnost - tudi pod krinko dobrodelnosti - tako pri mo\xc5\xa1kih kot tudi pri \xc5\xbeenskah. O odzivih, ki jih je prejel, je za Delo povedal, da so bili to\xc4\x8dno taki, kot je pri\xc4\x8dakoval:_NEWLINE_"Petdeset, petdeset. To pomeni, da je nekaj ljudi znorelo, ker je tekst tako radikalen. Ideologija je tako mo\xc4\x8dna, da gre ljudem, ki so jo ponotranjili, roman strahotno na \xc5\xbeivce. Ker je to knjiga o ideologiji in knjiga, ki razkrinkava ideologijo."'